open-index/open-wikipedia-markdown huggingface dataset:
הדס סערוני

**הֲדַס (הדסה) סַעֲרוֹנִי** היא קלימטולוגית המכהנת כפרופסור אמריטוס בבית הספר לסביבה ולמדעי כדור הארץ באוניברסיטת תל אביב. כיהנה בעבר כראש החוג לגאוגרפיה וסביבת האדם. סערוני עומדת בראש קבוצת המחקר האקלימית-סביבתית.

## ביוגרפיה
הדס סערוני נולדה וגדלה ברמת גן.

סערוני סיימה ב-1978, במסגרת העתודה האקדמית, תואר ראשון בגאוגרפיה (בהצטיינות) באוניברסיטת תל אביב. שירתה בצבא כקצינת חיזוי מזג אוויר בחיל האוויר הישראלי בין השנים 1979 ו-1982.

המשיכה ללמוד באוניברסיטת תל אביב וסיימה ב-1985 את התואר השני וב-1994 את הדוקטורט, שניהם בתחום הקלימטולוגיה, בהנחייתם של פרופ' אריה ביתן ופרופ' פנחס אלפרט.

סערוני זכתה במענקי מחקר ובפרסים, השתתפה בכנסים מקצועיים בארץ ובעולם, לה מעל 50 פרסומים אקדמיים בכתבי עת בינלאומיים מובילים כמו גם מאמרים בכתבי עת, ופרקים בספרים בעברית. חברה באגודה הגאוגרפית הישראלית, באיגוד המטאורולוגי הישראלי (בו חברת בוועדת ההדרכה), באגודה הגאוגרפית העולמית (IGU), בה חברת הוועדה לקלימטולוגיה (CoC), באגודה הבינלאומית לקלימטולוגיה אורבאנית (IAUC) ובאגודות נוספות הקשורות בחקר אקלים וסביבה, כדוגמת קבוצת המחקר הים התיכונית MedCLIVAR.

לסערוני שני בנים, אחד מהם סובל משיתוק מוחין ומוגבלות שכלית התפתחותית (מש"ה) וחי בקהילה האנתרופוסופית "בית אורי" שבגבעת המורה, בעפולה. סערוני מתנדבת בארגון "הורים למען הורים", קו הסיוע של אקי"ם, שם היא תומכת בבני משפחה של אנשים עם מש"ה וכן מעבירה הרצאות ומפגשים לבני משפחה.

### תחומי מחקר
תחומי ההתמחות והמחקר של הדס סערוני הם: שינויי אקלים, קלימטולוגיה סינופטית, קלימטולוגיה רגיונלית, אקלים העיר (קלימטולוגיה אורבאנית) והיבטים סביבתיים-אקלימיים.

המחקרים משלבים היבטים תאורטיים ויישומיים תוך התמקדות באגן הים התיכון וישראל.

בממד הסינופטי נחקרו, בין היתר, היבטים שונים של שקעי הים התיכון, התפתחות אירועי יובש ארוכים בעונת החורף ומערכות הקשורות בגלי חום קיציים וגלי קור חורפיים-יבשים באזורנו.

בממד העירוני נחקרה תופעת "אי החום העירוני" וממדיה בישראל, תנאי הנוחות התרמית, הנמדדת והתחושתית, בשטחים פתוחים בעיר, והיבטים קלימטולוגיים-סינופטיים של זיהום אוויר באזורים עירוניים.

רבים ממחקריה עוסקים בקלימטולוגיה של שינויי אקלים - בחינת מגמות שינוי במשטרי הטמפרטורה, המשקעים, הלחות ועומס החום, והקשרם למערכות הסינופטיות ולתנודות אקלימיות בקנה המידה הגלובלי.

## קישורים חיצוניים

* דף הבית של הדס סערוני, באתר אוניברסיטת תל אביב
* הדס סערוני, עמית סביר וברוך זיו, חיזוי כמות הגשם היממתית בצפון הארץ ובמרכזה על בסיס משתנים סינופטיים של השקע הקפריסאי, תקציר מתוך אופקים בגאוגרפיה כרך 72 - אסופת מחקרים על אקלים לכבודו של פרופסור יאיר גולדרייך- 2009
* 
* ברוך זיו, האם משהו משתנה בקיץ שלנו?, באתר האוניברסיטה הפתוחה
* 
* 
* 

## הערות שוליים

קטגוריה:גאוגרפיות ישראליות
קטגוריה:גאוגרפים ישראלים
קטגוריה:מטאורולוגים ישראלים
קטגוריה:סגל אוניברסיטת תל אביב: גאוגרפיה וסביבת האדם
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מלון ריץ (מדריד)

שמאל|ממוזער|200px|הכניסה הראשית של המלון**מלון ריץ (מדריד)** (בספרדית: **Hotel Ritz Madrid**) הוא מלון יוקרה הנמצא בפלאסה דה לה ליאלטאד (*Plaza de la Lealtad*) מספר 5, ברובע רטירו במדריד, ספרד. המלון ממוקם באזור הנקרא "משולש הזהב" של התרבות, מול מוזיאון הפראדו ובסמיכות לגלריות נוספות הכוללות את מוזיאון תיסן בורנמיסה ומוזיאון ריינה סופיה. פארק בואן רטירו וגנים בוטניים נוספים נמצאים אף הם בקרבתו. חזית המלון רשומה כמונומנט לאומי והוא יושב בתוך גנים עם מסעדה.

המלון חגג 100 שנים להיווסדו באוקטובר 2010 ועבר שיפוץ ב-2013. הוא נבנה על ידי אלפונסו השלושה עשר, מלך ספרד בשנת 1910 על מנת לשמש מלון מלכותי.

## היסטוריה
המלון נבנה על פי בקשתו של אלפונסו השלושה עשר ונפתח ב-2 באוקטובר 1910. המלך חזר מסיבוב באירופה במהלכו הבין שלחצר הספרדי חסר בית מלון עם מספיק יוקרה לאצולה האירופית ולאורחים רמי מעלה. הרעיון שלו היה לבנות מלון בדומה למלון ריץ בלונדון ולמלון ריץ בפריז. המלך בעצמו הקנה שטח למלון והמלונאי המפורסם סזאר ריץ שוכנע להוביל את הפרויקט. 

האתר הנבחר היה פעם אזור בן שכן ההיפודרום סירקוס והגנים של תיאטרון טיבולי הישן והיה בבעלות של *הגנים של בואן רטירו במדריד*. הפתיחה הרשמית ב-2 באוקטובר 1910, הייתה בנוכחות המלך אלפונסו השלושה עשר, שרים וראש העיר של מדריד. המלון הפך במהרה לאחד ממוקדי חיי התרבות של העיר.

הבעלים הקודמים של המלון, בלמונד (Belmond), מכרו את המלון לקבוצת מנדרין-אוריאנטל (Mandarin Oriental) במאי 2015 תמורת 148 מיליון דולר. הבעלים החדשים הודיעו שבכוונתם לערוך שיפוץ נוסף למלון בעלות 103 מיליון דולר עד 2017.

## אורחים מפורסמים
במהלך ההיסטוריה של המלון אורחים מפורסמים רבים שהו בו בהם: ארנסט המינגוויי, רנייה השלישי, נסיך מונקו ואשתו גרייס קלי, שחגגו את ירח הדבש שלהם באחת הסוויטות. אורחים מפורסמים אחרים כללו את אווה גרדנר, מישל פייפר, מדונה וג'יימס סטיוארט, שהורשה להיכנס רק לאחר שהראה את דרגות הקולונל שלו בצבא ארצות הברית.

## ראו גם
* מלון ריץ (לונדון)
* מלון ריץ (פריז)

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מדריד: מבנים
קטגוריה:ספרד: בתי מלון
משה דה פיג'וטו

250px|ממוזער|שמאל|שלט רחוב משה דה פיג'וטו
**משה דה פיג'וטו** (בכתיב איטלקי: **Picciotto**; אוקטובר 1868 – נובמבר 1942) היה מנהיג ציוני יליד חלב שבסוריה, והיושב ראש הראשון של ההתאחדות העולמית של  היהודים הספרדים.

## קורות חיים
נולד בחלב שבסוריה בשנת ה'תרכ"ט לדניאל פיג'וטו, בן למשפחת פיג'וטו (פיצ'וטו) הענפה שמוצאה בפורטוגל, שבניה התיישבו לאחר גירוש פורטוגל באיטליה ובשטחי האימפריה העות'מאנית. חלק מבני המשפחה עברו מאיטליה (שם קיבלו תואר אצולה) והתיישבו בעיר חלב בה הם עסקו במסחר. אחדים מבני המשפחה שימשו בחלב כקונסולים של המדינות מהן הגיעו. המפורסם היה רפאל דה פיג'וטו שהיה קונסול אוסטריה בחלב.

בצעירותו למד בישיבה שהייתה ממוקמת בבית הוריו, בה נהגו רבני העיר ללמוד. בגיל 8 החל ללמוד בבית הספר אליאנס. בשנת ה'תרל"ז התייתם מאביו, ודודו, רבי משה פיג'וטו, שכיהן כקונסול אוסטריה בחלב, גידלו בביתו.

בגיל 18 החל לעסוק במסחר אריגים עם ארצות אירופה, בהן אוסטריה, גרמניה, צרפת ובלגיה. בשנת ה'תרמ"ט נסע לפריז שבצרפת, כדי לבקר בתערוכת המסחר המקומית, ונסיעתו זו חיזקה את קשרי המסחר שלו. בשנת ה'תרנ"ד נסע יחד עם אשתו למסע מסחר נוסף, ובשנת 1900 התיישב באנטוורפן שבבלגיה. מ-1906 עד 1924 גר במנצ'סטר שבאנגליה, שם פעל לבניית בית כנסת ספרדי נוסף על היחיד שהיה קיים עד אז, ובתקופת מלחמת העולם הראשונה בנה בית כנסת נוסף בעיר, עבור יוצאי סוריה, ועמד בראשו. בשנים אלו גם עסק בפעילות ציונית, לקח חלק פעיל באגודת הציונים בדרום העיר, ושימש כחבר המועצה הציונית המרכזית בעיר. כן סייע לחיים ויצמן לגייס כספים לתנועה הציונית, השתתף בהקמת קרן ההכנה שהתמזגה אחר כך עם קרן היסוד והשתתף בפעילות ההכנה להשגת הצהרת בלפור.

לאחר מלחמת העולם הראשונה התלווה לחיים ויצמן לארץ ישראל במסגרת משלחת ועד הצירים, והתמנה לראש המחלקה המדינית לענייני ערבים של ועד הצירים. לאחר חילוקי דעות בנוגע לשיטת העבודה שלא נעמה לרוחו, התפטר וחזר למנצ'סטר. בשנת 1925 שימש כציר מטעם קהילתו שבמנצ'סטר בוועידת היהודים הספרדים ונבחר כיושב ראש ראשון של ההתאחדות העולמית של היהודים הספרדים. לאחר מכן עלה ארצה והתיישב בירושלים. מספר פעמים נסע שוב לחו"ל, בשליחויות שונות עבור היישוב.
[250px|ממוזער|שמאל|קברי הזוג דה פיג'וטו ב[בית הקברות טרומפלדור]]
בהשתדלותו נוסדו יישובים חקלאיים, נוצרו הישגים משמעותיים בכלכלת ארץ ישראל ונוסד "בנק קדם". בין השנים עבר להתגורר למשך תקופות קצרות בפריז ובבריסל, ובשנת 1936 עבר להתגורר בתל אביב. עם התחלת רדיפות היהודים באיטליה, ויתר על אזרחותו האיטלקית ועל תואר האצולה שהיה למשפחתו מזה דורות.

בתל אביב נקרא רחוב על שמו ליד דואר אלנבי.

## קישורים חיצוניים
* 
*היהודים הספרדים (פרנקוס) בחלב, באתר מט"ח
* 

## הערות שוליים

קטגוריה:אנשי עסקים יהודים
קטגוריה:יהודים סורים
קטגוריה:בוגרי בתי ספר של כל ישראל חברים
קטגוריה:פעילים ציונים בבריטניה
קטגוריה:אצולה יהודית
קטגוריה:אצולה איטלקית
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1868
קטגוריה:ארץ-ישראלים שנפטרו ב-1942
טירת שאבאן

ממוזער|טירת שאבאן
**טירת שאבאן** (בצרפתית: **Château de Chabannes**) היא כינויו של מבנה בכפר שאבאן (Chabannes) בקומונת סן-פייר-דה-פורסאק , במחוז קרס שבמרכז צרפת.

## היסטוריה
בתקופת מלחמת העולם השנייה, לאחר כיבוש צרפת על ידי גרמניה הנאצית ב-1940, פעל במבנה בית ילדים שאליו הובאו כ-400 ילדים יהודים לשם הסתרתם מפני הנאצים וצרפת של וישי, משתפי הפעולה עם הנאצים. את בית הילדים הפעילו אנשי אוז"ה. מנהל בית הילדים היה פליקס שברייה, מפעילי אוז"ה, שלימים קיבל על פעילותו זו את אות חסיד אומות העולם מיד ושם.

בסוף אוגוסט 1942 נערכה פשיטה של ז'נדרמים צרפתים על בית הילדים בטירת שאבאן, עצרה מספר אנשי צוות וילדים, והם נשלחו למחנות ההשמדה הנאציים במזרח אירופה, שם נספו כולם למעט שניים. שברייה קיבל לידיו רשימת שמות של ילדים יהודים, והצטווה להסגירם לידי המשטרה הצרפתית. הוא ניצל אי דיוקים ברשימה כדי לטעון שלגבי חלק מהילדים, הוא אינו יודע היכן הם, ולגבי האחרים, הם נמלטו. בין הילדים ברשימה היה הרברט אודנהיימר (Odenheimer), ששמו נרשם בטעות "אופנהיימר" (Oppenheimer).

אחרי 31 באוגוסט 1942 פוּזרו רוב הילדים ששמותיהם הופיעו באותה רשימה בין משפחות נוצריות. 

בסוף 1943 החליט ארגון האוז"ה לסגור את בית הילדים מחשש לשלום הילדים ולפזר את הילדים במקומות מסתור חלופיים. חלק מהילדים השוהים בבית הילדים פוזרו בין בתיהם של נוצרים שהצילו אותם עד תום השואה, וחלק מהילדים הוברחו לשווייץ, בסיוע נוצרים. חלק מנוצרים מצילים אלה קיבלו לימים את אות חסיד אומות העולם מיד ושם.

## קישורים חיצוניים
* בית הילדים בשאבאן (CHÂTEAU DE CHABANNES), באתר יד ושם.

## הערות שוליים

קטגוריה:שואת יהודי צרפת
קטגוריה:צרפת: מבנים
רוזלינד צ'או

**רוזלינד צ'או** (אנגלית: **Rosalind Chao**; נולדה ב-23 בספטמבר 1957) היא שחקנית קולנוע וטלוויזיה אמריקאית. תפקידה המוכר ביותר הוא גילום דמותה של קייקו או'בריאן בסדרות הטלוויזיה "מסע בין כוכבים: הדור הבא" ו"מסע בין כוכבים: חלל עמוק 9".

## ביוגרפיה
רוזלינד צ'או נולדה באנהיים, קליפורניה. הוריה היו חברים באופרת בייג'ינג (אנ'), לפני שהם עברו לאנהיים, שם ניהלו גם מסעדת פנקייקים מצליחה, Chao's Chinese and American Restaurant, מול דיסנילנד. צ'או עבדה שם מגיל צעיר.

היא למדה בפומונה קולג' (אנ') בקלרמונט (אנ'), קליפורניה, ולאחר מכן עברה לאוניברסיטת דרום קליפורניה, שם קיבלה תואר ראשון בעיתונאות ב-1978. היא עבדה בדיסנילנד כמדריכת טיולים בינלאומית, וחשבה להמשיך בעיתונאות כקריירה.

## קריירה
ב-1970, ביצעה את הופעתה הראשונה בפרק של סדרת הטלוויזיה "הנה לוסי" בתפקיד בתו של מנהל מכבסה, אותו גילם השחקן ג'יימס הונג (אנ').

לאחר שנה כמתלמדת בהפקת חדשות בתחנת רדיו בלוס אנג'לס שבה למשחק. בין השאר הופיעה בדמותה של פליטה קוריאנית בסדרת הטלוויזיה "מ.א.ש".

במהלך שנות התשעים גילמה את דמותה של קייקו או'בריאן בסדרה "מסע בין כוכבים: הדור הבא" ובסדרה "מסע בין כוכבים: חלל עמוק 9". לימים פורסם כי מועמדותה נשקלה לגילום דמותה בסדרה הראשונה של קצינת הביטחון טאשה יאר.

גילמה את דמותה של ד"ר קים בתפקיד אורח בסדרת הנעורים "The O.C.", לכל אורך העונות. בשנת 2005 שיחקה בפנטזיה הקומית "זוג משמיים" לצד ריס וית'רספון ומארק רופאלו.

## חיים אישיים
צ'או נשואה לשחקן האנגלי סיימון טמפלמן (אנ'), אותו הכירה בעת שעבדה בתיאטרון. יש להם שני ילדים, בן ובת.

## פילמוגרפיה

### קולנוע

### טלוויזיה

### תיאטרון

## קישורים חיצוניים

* ביוגרפיה של צ'או, באתר Fandango

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:בוגרות מכללת פומונה
קטגוריה:בוגרי מכללת פומונה
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:מורי דרך
קטגוריה:אמריקאיות ממוצא סיני
קטגוריה:אמריקאים ממוצא סיני
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
נעמה שפירא

[250px|ממוזער|נעמה שפירא, [אייל זוסמן, יוסף אלבלק, מיכל ויינברג ועמית דרוקר בהצגה "האזרח ק'", 2015]]
**נעמה שפירא** (נולדה ב-12 במאי 1964 בתל אביב) היא שחקנית, מורה למשחק, מדבבת ובמאית דיבוב ישראלית.

## ביוגרפיה
שפירא בוגרת בית צבי בהצטיינות בשנת 1987.

משחקת בתיאטרון, בטלוויזיה ובקולנוע. הציגה מחזות, בין היתר, בתיאטראות: הקאמרי, הבימה, בית לסין, חיפה, באר שבע, הספרייה, תיאטרון התנועה, המרכז לתיאטרון – עכו.

שפירא נשואה למלחין והבמאי אורי וידיסלבסקי ושיחקה במספר הצגות שהלחין וידיסלבסקי וביניהן: "קיסריה - סופ"ש", "שירה", "פיקניק בחוסמסה", "שיינדלה", "ציד המכשפות", "שש נשים מכוערות מדברות על יופי". כמו כן, כתבה יחד עם בעלה את סיפור המופע האקרובטי "אפקט הפרפר" (וידיסלבסקי גם ביים והלחין) ב"קרקס Y". באכסניה זו היא מלמדת אקרובטים משחק. בנוסף, מעבירה סדנאות למשחק, כותבת ומביימת בבתי ספר בפרדס חנה ומלווה דרמטולוגית כותבים מתחילים.

שיחקה בפרסומות בטלוויזיה.

אם לשלושה ומתגוררת בדימונה מאז 2020, לשם עברה בעקבות בעלה, אורי וידיסלבסקי, שמנהל את תיאטרון דימונה בו גם החלה לשחק ולביים.

## משחק
### בתיאטרון

### בקולנוע
* אש זרה - תפקיד: מרים (1996)
* מנתק המים - תפקיד: נאוה (2012)

### בטלוויזיה
* בּוּצֵ'ה (1992)
* כן או לא (1998)
* הבורגנים (2000)
* רצח, מצלמים (2001)
* פרנקו וספקטור (2003)
* וסרמן איש הגשם - תפקיד: עמליה (2007)
* השועלים - שחקנית אורחת, תפקיד: אילנה (2011)
* הפרלמנט - שחקנית אורחת (2014)
* שכנים
* פרקליטים
* ויקי ואני בתפקיד ראש הסתדרות המורים (2017)
* ברלין בלוז (2024)

## דיבוב
### מדבבת
* בלינקי ופינקי - דמות: פינקי (1990)
* החברים של ארצ'י - דמויות: קרן / אמליה / גברת גרודי (1990)
* צבי הנינג'ה - דמות: אירמה (1991)
* האחים סופר מריו - דמות: הנסיכה (1991)
* קאמפ רוק 2 - הג'אם האחרון - דמות: קוני טורס (2010)
* המכשפים מוויברלי פלייס - דמות: תריסה רוסו (2011)
* הופ ארנב - דמות: בוני או'גזר (2011)

### במאית דיבוב
* צבי הנינג'ה (1987/1991)
* החברים של ארצ'י (1990)

## הוראת משחק
* מוזיקה בתיאטרון - לנוער (בשיתוף אורי וידיסלבסקי)
* עבודת השחקן - לנוער
* פרזנטציה ועמידה מול קהל - לסטודנטים ולקהל הרחב

## מלגות, פרסים והוקרה
* ציון לשבח בפסטיבל "צו קריאה" להצגה "הרמן וגלתיאה" שביימה (1988)
* מלגת שחקן צעיר ע"ש זלמן לביוש (1989)
* שחקנית מצטיינת של תיאטרון הקאמרי, על תפקידה ב"שיינדלה" (1993)
* שחקנית מצטיינת של בית ליסין (במסגרת פסטיבל "פותחים במה") על תפקידה ב"פועלת זרה" (2009).

## קישורים חיצוניים

* נעמה שפירא, באתר הבמה

## הערות שוליים

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מורות למשחק בישראל
קטגוריה:מורים למשחק בישראל
קטגוריה:התיאטרון הקאמרי
קטגוריה:קרקס
קטגוריה:תל אביב-יפו: אישים
קטגוריה:בוגרות בית צבי
קטגוריה:במאיות ישראליות
קטגוריה:במאי דיבוב
קטגוריה:ערכים שנערכו במסגרת מיזם ויקי נשים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:בוגרי בית צבי
קטגוריה:במאים ישראלים
קטגוריה:במאיות דיבוב
קטגוריה:ישראליות שנולדו ב-1964
קטגוריה:ישראלים שנולדו ב-1964
לואיס נטו

**לואיס נטו** (נולד ב-26 במאי 1988) הוא כדורגלן עבר פורטוגזי ששיחק בעמדת הבלם.

## קריירת מועדונים
נטו התחיל את הקריירה שלו בקבוצת הילדים של וארזים. ב-10 בפברואר 2007 ערך את הופעת הבכורה שלו בקבוצה הבוגרת בניצחון 1–2 נגד בנפיקה ליסבון במסגרת הגביע הפורטוגזי. בתחילת הקריירה התקשה לקבל דקות משחק ובעונת  הפך לשחקן הרכב ראשון, אך בסיום העונה ירדה וארזים לליגה השלישית. ביולי  סיים את חוזהו בוארזים וחתם בנסיונל מדיירה ללא תמורה. בקיץ  נטו עורר עניין מצידן של פורטו וארסנל אבל בסופו של דבר חתם בסיינה מהסרייה א' תמורת 3.7 מיליון אירו.

במהלך ינואר  חתם במועדון הכדורגל זניט סנקט פטרבורג תמורת 6 וחצי מיליון אירו. באוגוסט 2017 הושאל למשך עונה אחת לפנרבחצ'ה הטורקית. ביוני 2018 חזר להרכב זניט ובינואר 2019 נודע שחתם על חוזה עם ספורטינג ליסבון.

## בנבחרת
ב-4 באוקטובר 2012 נטו זומן לראשונה לסגל נבחרת פורטוגל לקראת המשחקים נגד  ו אך לא שותף באף אחד מהמשחקים. ב-6 בפברואר 2013 ערך את הופעת הבכורה שלו בנבחרת בהפסד 2–3 ל. נטו נכלל בסגל הנבחרת לקראת מונדיאל 2014.

## תארים
; זניט סנקט פטרבורג
*ליגת העל הרוסית: , 
*הסופר קאפ הרוסי: , 
*הגביע הרוסי: 

; ספורטינג ליסבון
* גביע הליגה הפורטוגלית: 
; אישיים
*פריצת העונה בליגה הפורטוגזית השנייה: 

## קישורים חיצוניים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני נסיונל מדיירה
קטגוריה:כדורגלני סיינה
קטגוריה:כדורגלני פנרבחצ'ה
קטגוריה:כדורגלני זניט סנקט פטרבורג
קטגוריה:כדורגלני נבחרת פורטוגל
קטגוריה:כדורגלני מונדיאל 2014
קטגוריה:כדורגלני גביע הקונפדרציות 2017
קטגוריה:ספורטאים פורטוגזים באיטליה
קטגוריה:ספורטאים פורטוגזים בטורקיה
קטגוריה:ספורטאים זרים ברוסיה
קטגוריה:פורטוגזים שנולדו ב-1988
שלומית אברמסון

**שלומית אברמסון** (נולדה ב-1 בפברואר 1955, ירושלים) היא סופרת ישראלית.

## ביוגרפיה
אברמסון נולדה בירושלים לשלמה טרגן, עורך דין ונוטריון יליד ירושלים וליהודית טרגן לבית ויטל, גננת, שהגיעה לישראל מן האי רודוס בשנת 1939. בשנת 1973 סיימה אברמסון את לימודיה בליד"ה, התיכון שליד האוניברסיטה העברית בירושלים. שם גם פגשה את מי שלימים הפך לבן זוגה, האמן לארי אברמסון. באוגוסט 1973 התגייסה ושירתה בחיל המודיעין. עם שחרורה עבדה תקופה במשרד החוץ במחלקת קשתו"ם (קשרי תרבות ומדע). לאחר מכן סיימה לימודי תואר ראשון בריפוי בעיסוק בבית הספר לריפוי בעיסוק באוניברסיטה העברית בירושלים. עם תום לימודיה עבדה עם חולי נפש במספר מוסדות ברחבי ישראל. בהמשך, עבדה עם ילדים בעלי נכויות קשות בבית חולים "אלין" בירושלים ועם קשישים וחולים הרתוקים לביתם. 

אברמסון היא אם לשלושה. בעשור השני של המאה ה-21, מתגוררת בתל אביב.

## יצירתה
אברמסון פרסמה ארבעה רומנים:
* "מעשה תמר", ספרה הראשון, ראה אור בשנת 2005 בהוצאת מודן. נכתב לראשונה כסיפור קצר בהיותה תלמידה בתיכון כשלמדה במסגרת שיעורי תנ"ך את פרק ל"ח בבראשית, העוסק בסיפור תמר אשת ער. הספר מסופר דרך עיני הילדה-נערה תמר המובאת על ידי יהודה, אבי ער, מִתִמנה שבשפלת החוף לשבטו שבהרים. עלילת הרומן נשענת אמנם על הסיפור המקראי, אולם בספר מאירה אברמסון את נקודת המבט הנשית המושתקת שהטקסט התנ"כי איננו מגלה, ומעניקה לגיבוריה החיים במרחב כנעני-אלילי, חירות ופרשנות אנושית ללא נוכחותו של אלוהים. "מעשה תמר" תורגם לאיטלקית ויצא בהוצאת La Giuntina בשנת 2013.

* ספרה השני, "מחברת המילים הקשות" ראה אור בשנת 2007 בהוצאת מודן. עלילת הספר מתרחשת בירושלים בשנים שלפני קום המדינה ועד לשנות הצנע. העלילה מתארת את חייהם של בני משפחה אחת ועוסקת בשתיקה ובקשיי דיבור. היא מדגישה את ערכן של המילים כמרחב הבונה את העולם ומשמר אותו. נעמי בת החמש אינה מדברת עם איש מלבד עם סבה. מתוך עמדת השתיקה שלה היא בוחנת את העולם לפי המילים הקשות שהיא אוספת למחברת הנהלת חשבונות ישנה. היא מאמינה שכך היא משמרת ומצילה את העולם שהרי העולם נברא במילה ואם המילים תאבדנה לא יישאר ממנו דבר.

* ספרה השלישי, "השועל של יום שני", ראה אור בהוצאת כנרת, זמורה-ביתן, דביר בשנת 2011. עלילתו מתרחשת בשכונת ספר בירושלים ערב מלחמת ששת הימים. מסגרת הזמן של הספר היא אחר צהריים אחד שבו נעלמת הילדה סימי. היעלמותה מאפשרת לגולל את קורותיהם של ארבע דמויות מרכזיות: הוריה, בלה ודוד, ונסה האנגליה וליכטר הספר השכונתי.

* ספרה הרביעי, "נחלת עולם", ראה אור בהוצאת כנרת, זמורה-ביתן, דביר בשנת 2020. עלילתו מספרת על לייב סולומון, שעבד את אדמתה של נחלת עולם והקים בה לו ולרעייתו סופי בית הנשקף אל הים.

סיפור קצר פרי עטה, "מכתב לדורה" התפרסם בספר אמן של הצייר יונתן גולד.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1955
קטגוריה:ישראלים שנולדו ב-1955
פוליבולוס

[שמאל|ממוזער|250px|תצוגה של כלי נשק עתיקים במוזיאון ב[זלצבורג, גרמניה, (הפוליבולוס מוצג בצד שמאל)]]
ה**פוליבולוס** היה מקלע חיצים מתקדם שפותח על בסיס הבליסטרה והסקורפיון על ידי המהנדס היווני דיוניסוס מאלכסנדריה במאה ה-3 לפנה"ס. כלי נשק זה המזכיר מכונת ירייה מודרנית נזקק לשני אנשים להפעלתו: האופרטור, שהיה מסובב גלגל שהיה מותח את הקשת, וטען, שהיה טוען את החצים במהירות. אשפת החצים הכילה 60 חצי מתכת שהיו נורים אוטומטית בקצב אש של כ-13 חיצים לדקה ולטווח מרבי של כ-260 מטר - קצב האש המהיר ביותר של כלי נשק כלשהו בעת העתיקה. 

הפוליבולוס היה לצד הטנק הרומאי אחד מכלי הנשק המתקדמים ביותר שפותחו בעת העתיקה.

## קישורים חיצוניים

* הפוליבולוס, באתר האקדמיה הצבאית המלכותית
* קבצים ומדיה בוויקישיתוף

קטגוריה:העת העתיקה
קטגוריה:כלי ירייה
קטגוריה:יוון: המצאות
קצפת (אלבום)

**קצפת** הוא האלבום ה-25 של הזמר והמלחין שלמה ארצי. האלבום יצא לחנויות ב-29 במרץ 2016. הפיקו אותו בן ארצי, פטריק סבג, טל פורר וארצי עצמו. באלבום 14 שירים, ואת כולם כתב והלחין ארצי, למעט "גבעה אחת", שהלחין ארצי על פי מילים של נתן יונתן.

האלבום הגיע למעמד אלבום פלטינה מחומשת, על מכירת 170 אלף עותקים בתוך חודש מצאת האלבום. יצא על גבי תקליט ויניל במהדורה מוגבלת.

## סינגלים וקליפים
טרם יציאת האלבום הופצו שלושה סינגלים.
;מחמל נפשי
ב-12 בדצמבר 2015 הפיץ ארצי את הסינגל הראשון מתוך האלבום. ארצי מבצע את השיר בשיתוף עם דיקלה. לשיר יצא וידאו קליפ באתר יוטיוב שזכה לקרוב ל-4 מיליון צפיות. והוא אחד הנצפים של ארצי ושל דיקלה. בקליפ ניתן לראות את ארצי ודיקלה שרים לתוך מיקרופון כשבין לבין ניתן לראות מין סרט על בני זוג שמתנהגים על פי השיר.
;ואולי
הופץ ב-2 בפברואר 2016.
;לנצח יחד
הופץ ב-28 במרץ 2016 בסמוך ליציאת האלבום. ביצוע של ארצי לצד הזמר יובל בנאי.
לאחר יציאת האלבום יצאו 2 סינגלים נוספים:
;איך מרגישים כשיש אהבה
הופץ ב-30 במאי 2016.
;והאמת
הופץ ב-18 במאי 2016. ביצוע של ארצי לצד הזמר ישי ריבו.

וידאו קליפים יצאו לשירים "ואולי", "לנצח יחד", "איך מרגישים כשיש אהבה", "והאמת".

## רשימת רצועות

את השיר "גבעה אחת" הלחין ארצי במקור לאלבומם של הגבעטרון "גבעה אחת", שיצא בשנת 2008. בעבור האלבום "קצפת" הקליט אותו בביצוע משותף עם הגבעטרון והזמר אמיר דדון. בשלושה שירים באלבום השתתפו הצמד "ריו", זואי פולנסקי ואור אדרי.

## משתתפים באלבום

* ניהול מוזיקלי - בן ארצי
* עיבודים והפקה מוזיקלית - בן ארצי, טל פורר, פטריק סבג, פיטר רוט, אבי סינגולדה, שלמה ארצי, אילן גלבוע ("גבעה אחת")
* קלידים ופסנתר - בן ארצי, טל פורר
* קולות - אמיר דדון, הדס קליינמן, בן ארצי, אור אדרי, זואי פולנסקי
* גיטרה אקוסטית - בן ארצי, אבי סינגולדה, שמעון יחיא
* גיטרה חשמלית - בן ארצי, אבי סינגולדה, ארז לב ארי, אור הלר ("ואולי")
* גיטרה בס - בן ארצי, אייל מזיג, פיטר רוט
* בנג'ו, מנדולינה - אבי סינגולדה
* בוזוקי - שמעון יחיא
* תופים - אשר פדי, קרן טפרברג, תומר צדקיהו, רן שמעוני

* כלי נשיפה - שי מאירי, עדי מאירי, פטריק סבג
* כלי קשת - מאיה בלזיצמן, גליה חי, הדס קליינמן
* תכנותים - פטריק סבג
* מיקס ומאסטרינג - סיימון ויינשטוק, ארז כספי, שמוליק דניאל

הוקלט באולפני "תשע סטודיו" על ידי אבי טולדנו, אולפני "Eclipse" על ידי שי סיון ובאולפני "די.בי" על ידי אורן איתן.

## קישורים חיצוניים

* 
* 
* 
* 

## הערות שוליים

קטגוריה:אלבומי שלמה ארצי
קטגוריה:אלבומים בעברית
קטגוריה:אלבומים שהופקו על ידי טל פורר
קטגוריה:אלבומים שהופקו על ידי פטריק סבג
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
סנט לואיס בומרס

**סנט לואיס בומרס** (באנגלית: **St. Louis Bombers**) הייתה קבוצת כדורסל מהעיר סנט לואיס, מיזורי, ששיחקה בליגת ה-BAA וליגת ה-NBA בין השנים 1950-1946.

## היסטוריה
הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונת הבכורה שלה סיימה סנט לואיס עם המאזן השלישי בטיבו בליגה, 38-23, אך הפסידה כבר בסיבוב הפלייאוף הראשון לפילדלפיה ווריורס של ג'ו פולקס. בשתי העונות הבאות הודחו הבומרס בחצי גמר ורבע גמר ה-BAA, בהתאמה. לקראת עונת  התמזגה ליגת ה-BAA אל ליגת ה-NBA, בה שיחקה סנט לואיס בעונתה האחרונה. בדראפט 1949 בחרו הבומרס את הסנטר אד מקאולי, שהוביל את קלעי הקבוצה באותה עונה עם 16.1 נקודות למשחק. שני השחקנים הבולטים בקבוצה לאורך תקופתה היו הרכז ג'וני לוגן, שקלע 13.0 נקודות למשחק ונבחר 3 פעמים לחמישייה השנייה של העונה, והסנטר רד רוצ'ה שסיפק 11.6 נקודות למשחק. 

בסיום עונת 1949/1950 התפרקו הבומרס, יחד עם חמש קבוצות נוספות, וליגת ה-NBA ערכה "דראפט פיזור" שבמסגרתו בחרו קבוצות הליגה הנותרות את שחקני הקבוצות שהתפרקו. אד מקאולי, שנבחר על ידי בוסטון סלטיקס, השתתף בהמשך הקריירה ב-7 משחקי אולסטאר, זכה עם הסלטיקס באליפות ה-NBA (ב-1958) והוצג כחבר היכל התהילה של הכדורסל בשנת 1960.

בין עונות  ו- שיחקה בסנט לואיס קבוצת ה-NBA "סנט לואיס הוקס", שבהמשך עברה לעיר אטלנטה ושינתה את שמה לאטלנטה הוקס.

## מאזנים לפני עונה
[שמאל|ממוזער|220px|[אד מקאולי, שחקן הקבוצה בעונת .]]

## קלעים מובילים
להלן חמשת הקלעים המובילים בתולדות המועדון:
* 1. ג'וני לוגן - 2,972
* 2. בלוס סמאולי - 2,545
* 3. רד רוצ'ה - 1,989
* 4. אריאל מאוהן - 1,202
* 5. אד מקאולי - 1,081

## קישורים חיצוניים

* סיכום העונות של המועדון, באתר Basketball-reference.com

## הערות שוליים

קטגוריה:קבוצות כדורסל אמריקאיות
בומרס
קטגוריה:קבוצות NBA שהתפרקו
פרארי FF

**פרארי FF** היא מכונית גראן טוריסמו איטלקית שיוצרה על ידי חברת פרארי בשנים 2016-2011. זוהי מכונית בעלת 4 מושבים ובעלת הנעה 4X4 (ה-FF פירושו "Ferrari Four"). זהו הדגם הראשון של פרארי בעל הנעה 4X4. יש לה דלת קופה גדולה ודלת נפתחת מאחור בסגנון האצ'בק. היא תוכננה להחליף את הפרארי 612 סקאלייטי גראן טוריסמו. גודלה מאפשר נסיעה של 4 נוסעים כאשר מאחורה יש מספיק רווח על מנת להושיב 2 מבוגרים. ה-FF מגיעה למהירות מרבית של 335 קמ"ש ומאיצה מ-0 ל-100 ב-3.7 שניות. פרארי ציינה כי ה-FF היא מכונית ארבעה מושבים המהירה בעולם עם שחרורה לציבור. 800 מכוניות מדגם זה יוצרו בשנה הראשונה ליציאתה.

## נתונים טכניים
### מנוע
בזמן הצגתה לפרארי FF היה את המנוע בעל הנפח הגדול ביותר למכונית כביש שיוצר על ידי פרארי אי פעם. מנוע המכונית הוא בתצורת V12 בנפח של 6,262 סמ"ק המייצר 651 כ"ס ב-8,000 סל"ד ובעל מומנט מרבי של 70 קג"מ ב-6,000 סל"ד.

### הילוכים
ל-FF תיבת הילוכים חצי אוטומטית בעלת מצמד כפול ו-7 מהירויות בדומה לתיבות הקיימות בפרארי F12 ברלינטה, פרארי 458 איטליה ופרארי קליפורניה.

### מערכת 4 גלגלים
מערכת ה-4 גלגלים החדשה, בעלת פטנט רשום של פרארי, נקראת 4RM. היא קלה בסביבות ה-50% יותר ממערכות רגילות ומייצרת כוח בצורה חכמה לכל אחד מ-4 הגלגלים בהתאם לצורך.

## עיצוב
לפרארי FF אותה שפת עיצוב בדומה למכוניות פרארי אחרות. הפנסים הקדמיים הנמשכים לאחור כמו של הפרארי 458 איטליה וצמד הפנסים האחוריים בצורת עיגול בדומה ל-458 איטליה ולפרארי 599 GTB פיוראנו.

השילוב של האצ'בק ומושבים אחוריים מתקפלים מעניקים ל-FF קיבולת מטען בין 450 ל-800 ליטר.

## קישורים חיצוניים

קטגוריה:מכוניות ספורט
קטגוריה:מכוניות על
FF
קטגוריה:דגמי מכוניות שהושקו ב-2011
קטגוריה:כלי רכב איטלקיים
נאסר אליי

**נאסר אלִיִי** (באלבנית: **Naser Aliji**; נולד ב-27 בדצמבר 1993) הוא כדורגלן אלבני המשחק בעמדת הבלם בדינמו סיטי מליגת העל האלבנית.

## קריירה
אלִיִי נולד בקומאנובו שבמקדוניה ובגיל 4 עבר עם משפחתו לבאדן שבשווייץ. אלִיִי התחיל את הקריירה שלו בקבוצת הילדים של פ.צ. באדן ובהמשך עבר מחלקות הנוער של פ.צ. אראו ופ.צ. בזל. ב-20 ביוני 2013 חתם בקבוצת הבוגרים של פ.צ. בזל. ב-17 באוגוסט של אותה שנה הוא ערך את הופעת הבכורה שלו בקבוצה הבוגרת במשחק נגד יאנג בויז ברן במסגרת הגביע השווייצרי. ב-16 במרץ 2014 אלִיִי ערך את הופעת הבכורה שלו בליגת העל השווייצרית בניצחון 0-5 נגד פ.צ. אראו. בעונת  התקשה לקבל דקות משחק תחת המאמן פאולו סוזה.

ב-17 בינואר 2015 הושאל לואדוץ לשנה וחצי על מנת לצבור דקות משחק. ב-15 בפברואר 2015 ערך את הופעת הבכורה שלו במועדון במשחק החוץ מול אראו. ב-13 במאי 2015 זכה עם ואדוץ בגביע ליכטנשטיין. את עונת  התחיל בוואדוץ, אך זמן קצת לאחר תחילת העונה נפצע אדאמה טראורה שחקנה של בזל ולכן אלִיִי חזר לסגל הקבוצה.

ב-1 ביולי 2016 חתם לשלוש שנים בפ.צ. קייזרסלאוטרן מהבונדסליגה השנייה.

ב-25 בינואר 2018 חתם בוירטוס אנטלה מהסרייה ב'.

את עונת  אלִיִי התחיל ללא קבוצה, וב-2 בנובמבר 2018 אלִיִי חתם בדינמו בוקרשט.

ב-29 באוגוסט 2019, אלִיִי חתם בבודפשט הונבד מליגת העל ההונגרית.

ב-4 ביולי 2022 אליי חתם בוולונטר מליגת העל הרומנית.

ב-3 בספטמבר 2024 אליי חתם בדינמו סיטי מליגת העל האלבנית.

## קריירה בינלאומית
אלִיִי שיחק בנבחרת הנוער של שווייץ, אך ב-17 בדצמבר 2014 החליט להוציא דרכון אלבני ולייצג את נבחרת אלבניה. דבר זה התאפשר מאחר שאלִיִי לא שיחק מעולם בנבחרת הבוגרת של שווייץ. במרץ  זומן לראשונה לסגל הנבחרת לקראת המשחק נגד , אך הוא לא נכלל בסגל הנבחרת מאחר שלא את האישור מפיפ"א לייצג את אלבניה. ב-13 ביוני 2015 ערך את הופעת הבכורה שלו בנבחרת בניצחון 0-1 נגד . נכלל בסגל נבחרת אלבניה ליורו 2016 וליורו 2024.

## תארים
; פ.צ. בזל
*ליגת העל השווייצרית: 

; פ.צ. ואדוץ
*גביע ליכטנשטיין: 

; אישיים
*השחקן הצעיר של השנה בפ.צ. בזל: , 

## קישורים חיצוניים

## הערות שוליים

קטגוריה:כדורגלנים מקדונים
קטגוריה:כדורגלנים שווייצרים
קטגוריה:כדורגלנים אלבנים
קטגוריה:בלמי כדורגל מקדונים
קטגוריה:בלמי כדורגל שווייצרים
קטגוריה:בלמי כדורגל אלבנים
קטגוריה:קומאנובו: כדורגלנים
קטגוריה:כדורגלני פ.צ. בזל
קטגוריה:כדורגלני פ.צ. ואדוץ
קטגוריה:כדורגלני פ.צ. קייזרסלאוטרן
קטגוריה:כדורגלני דינמו בוקרשט
קטגוריה:כדורגלני בודפשט הונבד
קטגוריה:כדורגלני וולונטר
קטגוריה:כדורגלני נבחרת אלבניה
קטגוריה:כדורגלני יורו 2016
קטגוריה:כדורגלני יורו 2024
קטגוריה:ספורטאים זרים ברומניה
קטגוריה:ספורטאים זרים בהונגריה
קטגוריה:ספורטאים שווייצרים בגרמניה
קטגוריה:אלבנים שנולדו ב-1993
קטגוריה:שווייצרים שנולדו ב-1993
קתרין יונסדוטיר

**קתרין יונסדוטיר** (באיסלנדית: **Katrín Jónsdóttir**; נולדה ב-31 במאי 1977) היא כדורגלנית עבר איסלנדית ששיחקה כבלמית. קתרין היא סגנית מלכת ההופעות של נבחרת איסלנד בכל הזמנים, כשלזכותה 133 משחקים שנפרסו על פני 19 שנים.

## קריירה
קתרין נולדה במאי 1977 בבירת איסלנד, רייקיאוויק. כשהייתה בת 14 בלבד היא הצטרפה לקבוצת הכדורגל יו.בי.קיי, וכבר בעונתה הראשונה זכתה עם הקבוצה באליפות הליגה. ב-9 במאי 1994, כשהיא מעט לפני גיל 17, ערכה קתרין את הופעת הבכורה שלה בנבחרת איסלנד, בניצחון 1-4 על סקוטלנד. במקביל, היא המשיכה לשחק גם בנבחרת הצעירה של המדינה.

בתחילת 1995 עברה קתרין לשחק במשך עונה אחת בשטיארנן, ולאחר מכן חזרה ליו.בי.קיי, עימה זכתה באליפות ב-1996. שנתיים לאחר מכן היא עזבה את איסלנד והצטרפה לקולבוטן מהליגה הנורווגית, שם שיחקה לצד סילבי ז'אן הישראלית. בסוף עונתה הראשונה בקולבוטן, קיבלה קתרין את פרס כדורגלנית השנה באיסלנד, לאחר שהצליחה להוביל את הקבוצה עד לגמר הגביע הנורווגי. היא שיחקה בקולבוטן במשך שמונה עונות רצופות, למעט גיחות קצרות לליגה האיסלנדית ב-1999 ו-2004. בזמן זה היא זכתה עם הקבוצה בשתי אליפויות, ואף הגיעה איתה עד לרבע גמר ליגת האלופות ב-2003.

ב-2006 חזרה קתרין לליגה האיסלנדית וחתמה ב-וואלור רייקיאוויק. שנה לאחר מכן היא מונתה לקפטנית הנבחרת, והובילה אותה להשתתפות היסטורית באליפות אירופה 2009. באליפות עצמה, שנערכה בפינלנד, שובצה הנבחרת לבית קשה עם גרמניה, נורווגיה וצרפת, והפסידה את כל שלושת משחקיה. קתרין פתחה בהרכב הראשון בכל שלושת המשחקים ולא החמיצה אף דקת משחק.

לאחר סיום עונת 2010, בה זכתה עם וואלור באליפות החמישית ברציפות, עזבה קתרין את איסלנד והצטרפה ליורגורדן מליגת העל השוודית. שנה אחר כך הצליחו האיסלנדיות להפתיע ולהעפיל עד לגמר גביע אלגארבה (אחד מטורנירי הנשים החשובים בעולם), בו הפסידו 4-2 לארצות הברית. קתרין, שכבשה שער אחד במהלך הגביע (בשלב הבתים נגד שוודיה), שימשה כקפטנית הנבחרת בגמר ובטורניר כולו.

בינואר 2013 עזבה קתרין את יורגורדן, וחתמה לעונה אחת באומאו, שבעבר נחשבה לאחת מקבוצות הנשים הטובות באירופה. באותה שנה היא השתתפה בטורניר הבינלאומי האחרון בקריירה שלה - אליפות אירופה שנערכה בשוודיה. את שלב הבתים של האליפות סיימו האיסלנדיות במקום השלישי עם מאזן של ארבע נקודות, אך העפילו לרבע הגמר בתור אחת משתי הנבחרות בעלות המאזן הטוב ביותר שסיימו במקום השלישי. ברבע הגמר הן פגשו את שוודיה המארחת, הובסו 4-0 והודחו מהטורניר. לאחר הטורניר, הודיעה קתרין על פרישתה מכדורגל.

## חיים אישיים
בזמן ששיחקה בליגה הנורווגית, סיימה קתרין את לימודי הרפואה שלה, ולאחר פרישתה החלה לעבוד כרופאה פנימאית.

באוגוסט 2009 נישאה קתרין לכדורגלן נבחרת איסלנד לשעבר, תורוואלדור סיגביורנסון. כיום, מתגוררים השניים בסטוקהולם ביחד עם ביתם המשותפת.

## קישורים חיצוניים

* רשימת משחקיה הבינלאומיים באתר התאחדות הכדורגל של איסלנד

## הערות שוליים

קטגוריה:כדורגלניות איסלנדיות
קטגוריה:בלמות כדורגל
קטגוריה:כדורגלניות אומאו
קטגוריה:איסלנדיות שנולדו ב-1977
קטגוריה:איסלנדים שנולדו ב-1977
סטיבן מקגאן

ממוזער|סטיבן מקגאן ב"פסטיבל המדע בקיימברידג'" בשנת 2015
**סטיבן מקגאן** (באנגלית: **Stephen McGann**; נולד ב-2 בפברואר 1963) הוא שחקן אנגלי ממשפחה של שחקנים, האחים  ג'ו , פול ומארק .

## ביוגרפיה
מקגאן נולד בקנזינגטון, ליברפול שבמחוז מרזיסייד. הוא התחיל את הקריירה המקצועית שלו כשחקן בשנת 1982 כשהופיע במחזמר "Yakety Yak" בווסט אנד. מאז מופיע מקגאן בתיאטרון הבריטי ועל גבי מסכי הקולנוע הטלוויזיה.

ב-1989 כיכב מקגאן בתפקיד מיקי במחזמר "אחים בדם" בווסט אנד. ב-1990 שיחק בתפקיד יוהאן שטראוס (הבן) במיני-סדרה "שושלת שטראוס". ב-1993 יצר, היה שותף להפקה וכיכב בדרמה זוכת הפרסים של ה-BBC המיני-סדרה "The Hanging Gale". בשנים 1999 ו-2000 שיחק בתפקיד שון ריינולדס באופרת הסבון "אמרדייל". ב-2003 כיכב יחד עם ג'יימי ת'יקסטון במחזה "אמנות" בווסט אנד. ב-2006 גילם את הכומר שו בהפקה המקורית בווסט אנד של המחזמר "פוטלוס". משנת 2012 הוא מופיע בתפקיד הרופא ד"ר טרנר בסדרת הדרמה של ה-BBC "קראו למיילדת".

מקגאן עוסק בתקשורת מדע ומרצה בנושאים מדעיים. הוא סיים תואר מאסטר ב"תקשורת של המדע"  באימפריאל קולג' שבלונדון. במרץ 2015 היה מרצה אורח בפסטיבל המדע בקיימברידג'. באפריל 2015 פרסם מאמר במגזין "Royal Society of Medicine", בו דן בדיוק הרפואי של הנושאים המוצגים בסדרה "קראו למיילדת". בינואר 2016 הוציא לאור ספר נלווה לסדרה "קראו למיילדת" בשם "Dr Turner's Casebook" בו הוא מתאר מקרים רפואיים שמופיעים בסדרת הטלוויזיה ודן ברקע ההיסטורי והחברתי שלהם.

ב-2017 פרסם מקגאן את הספר "Flesh and Blood: A History of My Family in Seven Maladies" על ההיסטוריה של משפחתו במשך יותר מ-150 שנה, ועל המחלות שסבלו מהן.

### חיים אישיים
סטיבן מקגאן נשוי לתסריטאית והמחזאית היידי תומאס, שהיא היוצרת של הסדרה "קראו למיילדת". לבני הזוג יש ילד אחד.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1963
מירנדה מיי

**מירנדה אליזבת' מיי** (באנגלית: **Miranda Elizabeth May**; נולדה ב-6 באפריל 1996) היא שחקנית אמריקאית, ידועה בעיקר בזכות גילום דמותה של לייסי בסדרת הטלוויזיה "ליב ומאדי" וגילום דמותה של לו בסדרה "קיקיוואקה: מחנה קיץ".

## ביוגרפיה
מירנדה מיי נולדה בבאולינג גרין, אוהיו והחלה לשחק בגיל שמונה. זמן קצר לאחר שעברה ללוס אנג'לס בגיל עשר, היא לוהקה לסרט "אשת החלומות" (אנ') משנת 2007 בכיכובו של בן סטילר. שנה לאחר מכן גילמה תפקיד גדול יותר בסרט "Lower Learning" בכיכובם של אווה לונגוריה וג'ייסון ביגס. הופעותיה הראשונות בטלוויזיה החלו בתפקיד אורח בסדרת הלהיט "ER" ואחריה גילום דמותה של מליסה מקארתי הצעירה בקומדיית המצבים "סמנתה מי?" (אנ').

בשנת 2015 החלה לגלם את לו הוקהאוזר בסדרה של ערוץ דיסני "קיקיוואקה: מחנה קיץ" המהווה ספין אוף ל"ג'סי".

## פילמוגרפיה

### קולנוע

### טלוויזיה

## קישורים חיצוניים

קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1996
קוצנאים

[ממוזער|[כריש סיגרי]]
ממוזער|Oxynotus paradoxus
**קוצנאים** (שם מדעי: Squaliformes; מכונים גם **כרישי כלב**) היא סדרת דמויי כריש בעלי ממדים משתנים, החיים ברחבי הימים בעולם מהאוקיינוס הפתוח לחוף הים ומהאזור הטרופי לאוקיינוס הארקטי. הם בעלי קוצי-סנפירים וחמישה חריצי זימים.

## מיון
סדרה זו מונה 7 משפחות ובהם 126 מינים:
*משפחת כרישי גולפר (Centrophoridae) - בה 20 מינים.
**Centrophorus
**Deania
*משפחת כרישי עפיפון (Dalatiidae) - בה 10 מינים.
**סוג ומין יחיד Euprotomicroides zantedeschia
**סוג ומין יחיד Heteroscymnoides marleyi
**סוג ומין יחיד Mollisquama parini
**סוג ומין יחיד Dalatias licha
**Isistius - בו כריש סיגר
**סוג ומין יחיד Euprotomicrus bispinatus
**Squaliolus
*משפחת כרישפיים (Echinorhinidae)
**כרישף (Echinorhinus) - בה 2 מינים.
*משפחת כרישי פנס (Etmopteridae) - בה 45 מינים.
**סוג ומין יחיד Aculeola nigra
**Centroscyllium
**mopterus
**סוג ומין יחיד Trigonognathus kabeyai
*משפחת טריזניים (Oxynotidae) - בה 5 מינים.
**טריזן (Oxynotus)
*משפחת ישנוניים (Somniosidae) - בה 20 מינים.
**Centroscymnus
**סוג ומין יחיד Centroselachus crepidater
**Scymnodalatias
**Scymnodon
**ישנן (Somniosus)
**סוג ומין יחיד Zameus squamulosus
*משפחת קוצניים (Squalidae).
**Cirrhigaleus
**קוצן (Squalus)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
פהרוואר

**מועדון הכדורגל פהרוואר** (בהונגרית: **Fehérvár Football Club**) הוא מועדון כדורגל מהעיר סקשפהרוואר, הונגריה.

הקבוצה הבכירה של המועדון זכתה בשלוש אליפויות הליגה ההונגרית (2011, 2015, 2018) וכן בגביע אחד (2006). אצטדיונה הביתי הוא אצטדיון סוסטוי בסקשפהרוואר. הישג השיא של הקבוצה בזירה האירופית היה העפלה לגמר גביע אופ"א בשנת 1985 בו הפסידה לריאל מדריד.

ב-1 ביולי 2018 שונה שם המועדון מ**"וידאוטון"** ל-**MOL וידי**, אך כעבור שנה החזיר את שמו ל**פהרוואר**.

## תארים
***אליפויות [[ליגת העל ההונגרית]]** **(3):** 2011, 2015, 2018
***[[הגביע ההונגרי]]** **(2):** 2006, 2019
***גביע הליגה ההונגרי** **(3):** 2008, 2009, 2012
***הסופרקאפ ההונגרי** **(2):** 2011, 2012

## קישורים חיצוניים

* 

קטגוריה:קבוצות כדורגל הונגריות
קטגוריה:קבוצות כדורגל שהוקמו ב-1941
ארון יוז

**ארון ויליאם יוז** (באנגלית: **Aaron William Hughes**; נולד ב-8 בנובמבר 1979) הוא כדורגלן עבר צפון אירי ששיחק בעמדת הבלם ולעיתים כמגן.

## קריירה
יוז התחיל את הקריירה שלו בניוקאסל יונייטד. ב-26 בנובמבר 1997 הוא ערך את הופעת הבכורה שלו בקבוצה הבוגרת בהפסד 1-0 נגד ברצלונה במסגרת ליגת האלופות. ב-10 בינואר 1998 ערך את הופעת הבכורה שלו בפרמייר ליג נגד שפילד ונסדיי. בעונת  ביסס את מעמדו בהרכב הקבוצה. ב-19 בספטמבר 1999 הבקיע את שער הבכורה שלו במועדון בניצחון 0-8 נגד אותה שפילד ונסדיי נגדה גם ערך את הופעת הבכורה שלו בליגה. ב-25 ביולי 2001 הבקיע את שער הניצחון נגד מינכן 1860 שהביא לקבוצתו העפלה לגמר גביע האינטרטוטו.

ב-20 במאי 2005 יוז נמכר לאסטון וילה תמורת מיליון פאונד והוא חתם על חוזה ל-3 שנים. ב-13 באוגוסט 2005 ערך את הופעת הבכורה שלו בווילה במשחק נגד בולטון ונדררס. ב-27 ביוני 2007 חתם בפולהאם. לאחר עזיבתו של בריאן מקברייד ופציעתו של דני מרפי, מונה לקפטן הקבוצה. ב-4 בדצמבר 2009 יוז חתם על חוזה חדש עד קיץ . בסיום אותה העונה הגיע עם פולהאם לגמר הליגה האירופית, שם נוצחה 2-1 בהארכה על ידי אתלטיקו מדריד.

ב-26 בדצמבר 2010 הבקיע את שער הבכורה שלו בפולהאם בהפסד 3-1 לוסטהאם יונייטד. ב-14 בספטמבר 2012 האריך את חוזהו במועדון עד ינואר .

ב-31 בינואר 2014, יוז חתם בקווינס פארק ריינג'רס עד לסיום העונה אליה הגיע בהעברה חופשית. ב-10 בפברואר ערך את הופעת הבכורה שלו בק.פ.ר. בהפסד 1-0 לדרבי קאונטי. בסיום העונה העפיל עם ק.פ.ר. לפרמייר ליג, אך עזב את המועדון לאחר שסיים את חוזהו.

ב-14 ביולי 2014 חתם בברייטון אנד הוב אלביון. ב-9 באוגוסט ערך את הופעת הבכורה שלו במועדון במשחק הליגה נגד שפילד ונסדיי. באותה עונה יוז סבל ממכת פציעות שלא אפשרה לו ליצור רצף של דקות משחק.

ב-13 ביולי 2015 חתם במלבורן סיטי מליגת העל האוסטרלית והצטרף לדמיאן דאף ששיחק עמו בפולהאם. ב-13 בנובמבר 2015 ערך את הופעת הבכורה שלו במועדון בהפסד 3-0 למערב סידני ונדררס. ב-2 בינואר 2016 יוז הבקיע את השער הראשון שלו בתיקו 2-2 נגד פ.צ. סידני. יוז שוחרר מהמועדון ב-28 באפריל.

ב-28 ביולי 2016 חתם בקרלה בלסטרס מהסופר ליג ההודית.

ב-9 בינואר 2017 יוז חתם בהארטס מליגת העל הסקוטית.

ביוני  פרש מכדורגל.

## קריירה בינלאומית
ב-5 במרץ 1998 יוז ערך את הופעת הבכורה שלו עבור נבחרת צפון אירלנד נגד . ב-17 באפריל 2002 ענד לראשונה את סרט הקפטן של הנבחרת במשחק נגד . יוז הפך לקפטן הקבוע של הנבחרת משנת  עד לפרישתו מהנבחרת בשנת  והיה שותף לניצחונות הגדולים של הנבחרת נגד ,  ו. ב-10 באוגוסט 2011 הבקיע את שערו היחיד בנבחרת עד כה במשחק נגד  במסגרת מוקדמות יורו 2012. בספטמבר  הודיע על פרישה מהנבחרת עקב פציעות. ב-19 בפברואר 2012 יוז החליט לשוב לזירה בינלאומית וכעבור 10 ימים ערך את הופעת הבכורה המחודשת שלו בנבחרת בהפסד 3-0 ל.

## קישורים חיצוניים

קטגוריה:כדורגלנים צפון אירים
קטגוריה:מגני כדורגל צפון אירים
קטגוריה:בלמי כדורגל צפון אירים
קטגוריה:כדורגלני ניוקאסל יונייטד
קטגוריה:כדורגלני אסטון וילה
קטגוריה:כדורגלני פולהאם
קטגוריה:כדורגלני קווינס פארק ריינג'רס
קטגוריה:כדורגלני ברייטון אנד הוב אלביון
קטגוריה:כדורגלני מלבורן סיטי
קטגוריה:כדורגלני קרלה בלסטרס
קטגוריה:כדורגלני הארטס
קטגוריה:כדורגלני נבחרת צפון אירלנד
קטגוריה:כדורגלני יורו 2016
קטגוריה:ספורטאים זרים באוסטרליה
קטגוריה:ספורטאים זרים בהודו
קטגוריה:בריטים שנולדו ב-1979
לאסלו צה

**לאסלו צה** (בהונגרית: **Czéh László**; נולד ב-1 בפברואר 1968) הוא כדורגלן עבר הונגרי.

## קריירה
צה התחיל את הקריירה שלו בקצ'קמטי מהליגות הנמוכות בהונגריה. בקיץ  חתם בפצ'י עימה זכה בגביע ההונגרי בעונתו השנייה במועדון. בשנת  חתם בפהרוואר (כיום MOL וידי) וכעבור שנתיים חתם בפרנצווארוש עימה זכה בדאבל. בקיץ  חתם בבית"ר ירושלים שהייתה הקבוצה הראשונה שלו בישראל. במהלך העונה עזב את המועדון וחתם במכבי עירוני אשדוד. בעונת 1997-1998 שיחק במדי הפועל ירושלים והעפיל עמה לשלב גמר גביע המדינה, הראשון של ירושלים מאז 1973. צה כבש את אחד משערי הקבוצה בניצחון הדרמטי על הפועל תל אביב בשלב רבע הגמר באצטדיון בלומפילד. צה היה מלך השערים של עונת 1998/1999 בליגה הארצית עם 19 שערים והיה שותף לחזרה של נתניה לליגה הבכירה. בקיץ  חזר למועדון נעוריו קצ'קמטי בו שיחק במשך שתי עונות שבסיומן פרש ממשחק פעיל.

לזכותו של צה שתי הופעות בנבחרת הונגריה.

## קישורים חיצוניים

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני נבחרת הונגריה
קטגוריה:כדורגלני פצ'י
קטגוריה:כדורגלני פהרוואר
קטגוריה:כדורגלני פרנצווארוש
קטגוריה:כדורגלני בית"ר ירושלים
קטגוריה:כדורגלני מכבי עירוני אשדוד
קטגוריה:כדורגלני מכבי נתניה
קטגוריה:כדורגלני הפועל ירושלים
קטגוריה:כדורגלני הפועל בית שאן
קטגוריה:כדורגלנים זרים בישראל
קטגוריה:ספורטאים הונגרים בישראל
קטגוריה:הונגרים שנולדו ב-1968
ארקה (ירח)

**ארקה** (נקרא גם **Jupiter XLIII**) הוא אחד הירחים של כוכב הלכת צדק.

ארקה התגלה בשנת 2002 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר הגילוי קוטלג הירח בשם **S/2002 J 1**.

קוטרו של ארקה הוא 3 קילומטרים, והמהירות אשר בה הוא מקיף את צדק היא 2.30 ק"מ לשנייה.

רדיוס מסלולו של ארקה סביב צדק הוא 23,717,000 קילומטרים ומשך זמן הקפתו את צדק הוא 746.485 ימים.

ארקה בעל אלבדו של 0.04 ואקסצנטריות של 0.2588.

ארקה בעל בהירות נראית של 22.8 ומסה של 4.5x1013.

את שמו, קיבל ארקה על שם ארקה שהייתה אחת המוזות.

ארקה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

קטגוריה:ירחי צדק
Kiss It Better

**Kiss It Better** (בעברית: **נשק את זה טוב יותר**) הוא שיר של ריהאנה מתוך אלבומה השמיני, Anti. השיר נשלח לתחנות הרדיו ב-30 במרץ 2016, ומשמש כסינגל הבא מתוך האלבום יחד עם השיר "Needed Me". השיר נכתב על ידי ריהאנה, ג'ף בסקר טדי סינקלייר וגלאס ג'ון.

## וידאו קליפ
ב-30 במרץ 2016, עלה לרשת טיזר באורך 30 שניות של הווידאו קליפ, בעוד שהקליפ המלא עלה יום למחרת, ב-31 במרץ, לערוץ ה-VEVO הרשמי שלה.

הקליפ בוים על ידי הבמאי קרייג מק'דין וצולם בשחור-לבן. נטלי ווינר מבילבורד מיקמה אותו כבר ביום הראשון ליציאתו כאחד מ-11 הקליפים הטובים ביותר שלה. על הקליפ היא כתבה כי "הוא לא משאיר מקום לדמיון". במגזין ווג נכתב על הקליפ כי ריהאנה "מצליחה להיראות בו מוסמכת, לא וולגרית, משדרת ביטחון בגוף שלה, במיוחד באור הזרקורים".

## ביקורת
השיר עורר עניין בקרב מעריציה של ריהאנה ובקרב מבקרים ברחבי העולם עוד טרם יצא כסינגל. באתר "פרוגי" נכתב עליו כי הוא "ללא ספק השיר הטוב ביותר באלבום, הבתים בשיר מעולים והפזמון מהפנט, משמיעה ראשונה של האלבום זהו השיר היחיד שנחרט בזיכרוננו ועשה לנו חשק לחזור לשמוע אותו שוב". בנוסף באתר מאקו נכתב עליו שהוא "מהיפים יותר באלבום הקצת מבולגן והגיטרות שלו מזכירות מאוד את הבלדות היפהפיות של פרינס". לעומת זאת היו מבקרים רבים שביקרו את השימוש בגיטרות חשמליות לרעה, כמו למשל בביקורתו של נוי אלוש: "מביכות קצת יותר הן הבלדות הרבות מדי שמפוזרות כאן בנדיבות מעיקה. הסבירה מכולן היא "Kiss It Better" שכתבו לה ג'ף בשקר ונטליה קילס ואוחזת בפזמון יעיל, אבל גם היא נופלת בגלל ליין הגיטרה החשמלית המיושן, שנדמה שרק לפרינס מותר להשתמש בו מאז האייטיז".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי ריהאנה
קטגוריה:וידאו קליפים בשחור-לבן
קטגוריה:שירים על מיניות
קטגוריה:שירים על נשיקות
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד שירי הדאנס קלאב
זולטאן גרה

**זוֹלטַאן גֶרָה** (בהונגרית: **Zoltán Gera**, נולד ב-22 באפריל 1979) הוא כדורגלן עבר הונגרי ששיחק בעמדת הקשר.

## קריירת מועדונים
גרה התחיל את הקריירה שלו בהרקאני במדיה רשם דקות משחק לראשונה בגיל 17. בקיץ  חתם בפצ'י ל-3 שנים במדיה רשם 71 הופעות ו-14 שערים. ב-1 ביולי 2000 חתם בפרנצווארוש עימה זכה ב-2 אליפויות, שני גביעים ופעם אחת בסופר קאפ ההונגרי.

ב-30 ביולי 2004 חתם ל-3 שנים בוסט ברומיץ' אלביון תמורת 1.5 מיליון פאונד. ב-14 באוגוסט 2004 הוא ערך את הופעת הבכורה שלו בפרמייר ליג במשחק הליגה נגד בלקברן רוברס. ב-25 באוגוסט 2004 פתח לראשונה בהרכב הקבוצה במשחק נגד טוטנהאם הוטספר, ובמשחק זה אף כבש את שער הבכורה שלו במועדון בתיקו 1-1. בתום העונה הבקיע 6 שערים והיה השחקן היחיד במועדון ששיחק בכל משחקי הקבוצה. בנובמבר  עבר ניתוח בקע ונעדר מרוב משחקי הקבוצה. לאחר שהקבוצה ירדה ליגה, חזר גרה להרכב המועדון והיה חלק משמעותי בחזרה של המועדון לפרמייר ליג.

ב-11 ביוני 2008 חתם בפולהאם אליה הגיע בהעברה חופשית. גרה ערך את הופעת הבכורה שלו במשחק הליגה הראשון של העונה נגד האל סיטי. את שער הבכורה שלו הבקיע בניצחון 0-2 נגד מנצ'סטר יונייטד. בעונת  גרה היה חלק מהרכב הקבוצה שהגיעה לגמר הליגה האירופית לראשונה בתולדותיה כאשר גרה היה איש המשחק בניצחון 1-4 נגד יובנטוס ואף הבקיע את שער הניצחון נגד המבורג בשלב חצי הגמר. בעונה זו נבחר לשחקן העונה על ידי אוהדי המועדון. למרות זאת בעונה שלאחר מכן, איבד את מקומו בהרכב והוא עלה לרוב מהספסל ובתום העונה סיים את דרכו במועדון לאחר שסיים את חוזהו.

ב-2 באוגוסט 2011 חזר גרה לווסט ברומיץ' אלביון כאשר חתם לשנתיים. ב-5 בנובמבר ערך את הופעת הבכורה המחודשת שלו בברומיץ', אך כעבור שלושה שבועות נפצע וגמר את העונה. בתחילת עונת  חזר למגרשים במשחק הליגה נגד ליברפול. ב-8 בינואר 2013 נפצע בברכו במשחק הליגה נגד קווינס פארק ריינג'רס וגמר את העונה.

בקיץ  חזר גרה לפרנצווארוש והיה שותף לזכייתה בגביע ההונגרי בעונתו הראשונה בקבוצה בקדנציה זו ובדאבל עונה לאחר מכן.

ב-28 ביוני 2018 גרה הודיע על פרישה מכדורגל.

## קריירה בין-לאומית
ב-13 בפברואר 2002 גרה ערך את הופעת הבכורה שלו בנבחרת הונגריה בהפסד 2-1 ל. ב-16 באוקטובר 2002 הבקיע את שלושת שעריו הראשונים בזירה הבין-לאומית בניצחון 0-3 נגד . ב-14 באוקטובר 2009 הודח מהרכב הנבחרת לאחר שאיחר להתכנסות לפני המשחק נגד  במסגרת מוקדמות מונדיאל 2010. גרה בתגובה החליט לפרוש מהנבחרת. כמה חודשים לאחר מכן מונה שאנדור אגרווארי למאמן הנבחרת וגרה חזר לזירה הבינלאומית. ב-29 במרץ 2011 הבקיע צמד בתיקו 3-3 נגד  באמסטרדם ארנה במסגרת מוקדמות יורו 2012.

גרה זומן לסגל ההונגרי ליורו 2016, והבקיע את השער הראשון בתיקו 3-3 מול נבחרת פורטוגל, שסייע להונגריה לסיים במקום הראשון בשלב הבתים, באופן מפתיע. גרה והונגריה הודחו בשמינית הגמר לאחר תבוסה 4-0 לנבחרת בלגיה.

## תארים
; פרנצווארוש
*ליגת העל ההונגרית: , , 
*הגביע ההונגרי: , , , 

; וסט ברומיץ' אלביון
*פוטבול ליג צ'מפיונשיפ: 

; אישיים
*הכדורגלן ההונגרי של השנה: , 
*כדורגלן העונה של פולהאם: 

## קישורים חיצוניים

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:פץ': כדורגלנים
קטגוריה:כדורגלני פצ'י
קטגוריה:כדורגלני פרנצווארוש
קטגוריה:כדורגלני וסט ברומיץ' אלביון
קטגוריה:כדורגלני פולהאם
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:הונגרים שנולדו ב-1979
גולדי והדב

**גולדי והדב** (באנגלית: **Goldie and Bear**) היא סדרת הנפשה ממוחשבת אמריקאית לילדים המשודרת בישראל בערוץ דיסני ג'וניור ומבוססת על האגדה, זהבה ושלושת הדובים.

הסדרה עלתה בדיסני+ לכבוד השקתה בישראל ב-16 ביוני 2022.

## עלילה
העלילה עוסקת ביער האגדות בה גולדי (מבוססת על זהבה מ"זהבה ושלושת הדובים") הפכה לחברה טובה של דובי בנם של אמא ואבא דב וביחד ביער האגדות הם יוצאים להרפתקאות ותעלומות שונות.

## דמויות
* **גולדי (Goldie)** - ילדה בת 11 בעלת תלתלי זהב וחברתו של דובי מאז שנשבר לו הכיסא.
* **דובי (Bear)** - דובון קטן וחברה של גולדי.
* **ג'ק** **וג'יל (Jack & Jill)** - ילדים אשר עושים בטעות בלאגן וצרות.
* **אמא ואבא דב (Mama & Papa Bear)** - הוריו של דובי.
* **זאב (Wolf)** - זאב שבכל פעם שהוא לא נושף ומתנפח ומפוצץ בתים של אחרים, הוא מנסה לגנוב עוגות וכל דבר אחר מכיפה אדומה. משמש כאנטגוניסט הראשי של הסדרה.
* **שלושת החזירונים (The Three Little Pigs)** - שלושה חזירים קטנים שכל אחד בונה את ביתו על פי חומר הבנייה שלו.
* **כיפה אדומה (Little Red Riding Hood)** - ילדה בת 11 בעלת שיער חום ועיניים ירוקות. היא לובשת גלימה אדומה וקפוצ'ון אדום שסבתא שלה נתנה לה.
* **גמד (Gnome)** - גמד ידידותי שחי על עץ ביער האגדות.
* **אצבעונית (Thumbelina)** - גברת קטנה בגודל אגודל.
* **ענק (Giant)** - ענק ידידותי שחי בעננים בחלק העליון של גבעול השעועית.
* **ג'ק ואפון הפלא (Jack and the Beanstalk)** - ילד בן 10 שגר ברפת עם אווז המחמד שלו גוזי, האווז שמטיל את ביצי הזהב ופרה, הפרה שקופצת מעל הירח פעם בשנה.
* **האמפתי דאמפטי (Humpty Dumpty)** - ביצה חובבת ספרים שבדרך כלל קוראים לה האמפתי.

## מדבבים

## שידור

## פרקים
### עונה 1

### עונה 2

## קישורים חיצוניים
* 

* 

קטגוריה:סדרות הנפשה אמריקאיות

קטגוריה:סדרות הנפשה ממוחשבת
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2015
קטגוריה:דוביים בתרבות
קוסטל פנטילימון

**קוסטל פנטילימון** (נולד ב-1 בפברואר 1987) הוא כדורגלן רומני המשחק בעמדת השוער.

## קריירת מועדונים
פנטילימון התחיל את הקריירה שלו במחלקת הנוער של אארוסטר בקאו, וביום הולדתו ה-19 חתם בפוליטכניקה טימישוארה. במרץ  ערך את הופעת הבכורה שלו בליגה נגד דינמו בוקרשט. במאי  ערך את הופעת הבכורה שלו החליט הבעלים של המועדון לתת לפנטילימון את ההזדמנות כשוער ראשון. בעונת  העפיל עם קבוצתו לשל הבתים של הליגה האירופית.

ב-11 באוגוסט 2011 הושאל למנצ'סטר סיטי ושימש כשוער גיבוי עבור ג'ו הארט. ב-21 בספטמבר 2011 ערך את הופעת הבכורה שלו במסגרת גביע הליגה האנגלי נגד ברמינגהאם סיטי. בעונת  רשם מספר הופעות בגביע הליגה האנגלי, אך לא זכה לשחק בפרמייר ליג. בקיץ  התפרקה טימישוארה ופנטילימון קיבל את כרטיס השחקן שלו וחתם במנצ'סטר סיטי ל-4 שנים. ב-2 בנובמבר 2013 ערך את הופעת הבכורה שלו בליגה בניצחון 0-7 נגד נוריץ' סיטי וכעבור 5 ימים ערך את הופעת הבכורה שלו בליגת האלופות בניצחון 2-5 נגד צסק"א מוסקבה.

ב-16 ביוני 2014 חתם בסנרלנד. את העונה התחיל כשוער משנה לויטו מאנונה, אך בנובמבר  הוחלט לתת לפנטילימון הזדמנות בהרכב לאחר שהקבוצה ספגה 10 שערים ב-2 משחקים. מאז הוא שימש את הקבוצה כשוער ראשון.

ב-19 בינואר 2016 חתם בווטפורד לשנה וחצי. ב-1 בספטמבר 2017 עבר בהשאלה לדפורטיבו לה קורוניה מהליגה הספרדית.

ב-31 בינואר 2018 פנטילימון הושאל לנוטינגהאם פורסט מהצ'מפיונשיפ. ב-3 ביולי חתם באופן קבוע בנוטיגהאם פורסט לשלוש שנים. ב-30 בינואר 2020, הושאל לאומוניה ניקוסיה מליגת העל הקפריסאית עד לסיום העונה.

ב-4 בספטמבר 2020, פנטילימון חתם בדניזליספור מליגת העל הטורקית.

## קריירה בינלאומית
פנטילימון ערך את הופעת הבכורה שלו בנבחרת רומניה ב-19 בנובמבר 2008 במשחק ידידות נגד .

## חיים אישיים
פנטילימון הוא בן לשני הורים חרשים. בשנת 2013 התחתן עם אנדראה לבית ברבצ'ה.

## תארים
; מנצ'סטר סיטי
*פרמייר ליג: , 
*גביע הליגה האנגלי: 
*מגן הקהילה: 

## קישורים חיצוניים

קטגוריה:כדורגלנים רומנים
קטגוריה:שוערי כדורגל רומנים
קטגוריה:בקאו: כדורגלנים
קטגוריה:כדורגלני פוליטכניקה טימישוארה
קטגוריה:כדורגלני מנצ'סטר סיטי
קטגוריה:כדורגלני סנדרלנד
קטגוריה:כדורגלני ווטפורד
קטגוריה:כדורגלני דפורטיבו לה קורוניה
קטגוריה:כדורגלני נוטינגהאם פורסט
קטגוריה:כדורגלני אומוניה ניקוסיה
קטגוריה:כדורגלני דניזליספור
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:ספורטאים זרים באנגליה
קטגוריה:ספורטאים זרים בספרד
קטגוריה:ספורטאים רומנים בקפריסין
קטגוריה:ספורטאים זרים בטורקיה
קטגוריה:בקאו: אישים
קטגוריה:רומנים שנולדו ב-1987